ΔΕΛΤΙΟ ΤΥΠΟΥ

Με αφορμή την Παγκόσμια Ημέρα Βιοποικιλότητας, παρουσία πλήθους κόσμου και προσκεκλημένων πραγματοποιήθηκαν στις 22-05-2024 **τα εγκαίνια** **του κτιρίου** στο οποίο θα στεγαστεί **το Εργαστήριο Εφαρμοσμένης Μελισσοκομίας**, του Τμήματος Ζωικής Παραγωγής, της Σχολής Γεωπονικών Επιστημών, στη Λάρισα, στο συγκρότημα Γαιόπολις. . Ο Διευθυντής του Ερευνητικού Εργαστηρίου Επίκουρος Καθηγητής κ. Αλ. Παπαχριστόφορος ευχαρίστησε όλους τους συμμετέχοντες και τους χορηγούς για το νέο εργαστήριο.

Την κορδέλα έκοψαν ο Πρύτανης του Πανεπιστημίου Θεσσαλίας κ. Χ. Μπιλλίνης, ο Κοσμήτορας της Σχολής Γεωπονικών Επιστημών Καθηγητής κ. Π. Πλαγεράς και ο εκπρόσωπος της Apivita (μέγας χορηγός).

Προσκεκλημένος ομιλητής ήταν ο Dr. Gérard Arnold, ομότιμος Διευθυντής Έρευνας στο Εθνικό Κέντρο Επιστημονικών Ερευνών της Γαλλίας (CNRS). Ο τίτλος ομιλίας: **«Ερωτήματα σχετικά με την αξιολόγηση κινδύνου των φυτοφαρμάκων και η πολιτική έρευνας της ΕΕ στο συγκεκριμένο πεδίο».**

Ακολούθησε εκδήλωση στο νέο κτίριο του Εργαστηρίου Εφαρμοσμένης Μελισσοκομίας.